টাঙ্গাইলদর্পণ নিউজ ডেস্ক : পাকিস্তান বাংলাদেশকে ২৪ বছর জোরপূর্বক বঞ্চনার শাসন করে দাবিয়ে রাখতে চেয়েছিল। কিন্তু মুক্তিকামী জনতা বঙ্গবন্ধুর নেতৃত্বে বাংলাদেশ স্বাধীন করে অন্যায় শোষণের অবসান ঘটায়। একটি ভাঙ্গাচোরা রাষ্ট্রকে মেরামত করে উন্নয়নের পথে এগিয়ে নিয়েছিলেন বঙ্গবন্ধু। বঙ্গবন্ধুর দেখানো পথ অনুসরণ করে বাংলাদেশকে উন্নয়নের মহাসড়কে নিয়ে গেছেন বঙ্গবন্ধুর উপযুক্ত কন্যা ও বর্তমান প্রধানমন্ত্রী শেখ হাসিনা। শেখ হাসিনার নেতৃত্বে বাংলাদেশ আজ সারা বিশ্বে উন্নয়নের রোল মডেল। যে পাকিস্তান এক সময় বাংলাদেশকে অগ্রাহ্য করতো, বাংলাদেশের উন্নয়ন দেখে ষড়যন্ত্র করতো, সেই পাকিস্তান ভুল স্বীকার করে বাংলাদেশের মত হতে চায়। বাংলাদেশের উন্নয়ন, গণতন্ত্র, আর্থ-সামাজিক উন্নয়নের নকল করে পাকিস্তান নিজেদের অবস্থা পরিবর্তন করতে চায়।